Eiropas Parlamenta rezolÅ"cija par NepÄlu



Oficiālais Vēstnesis 227 E , 21/09/2006 Lpp. 0616 - 0618



P6_TA(2005)0367 Nepāla Eiropas Parlamenta rezolūcija par Nepālu Eiropas Parlaments, - ņemot vērā iepriekšējo 2005. gada 24. februāra rezolūciju par Nepālu [1], kurā nosodīts karaļa veiktais apvērsums un karalis Gyanendra aicināts atcelt ārkārtas stāvokli un atjaunot parlamenta pilnvaras un demokrātisko iestāžu darbību, - ņemot vērā Eiropas Savienības prezidentūras 2005. gada 6. septembra deklarāciju, kurā atzinīgi vērtēts Nepālas komunistiskās partijas (maoisti) priekšsēdētāja Prachanda (CPN (M)) izsludinātais pamiers, - ņemot vērā 2005. gada jūlijā notikušo ANO ģenerālsekretāra speciālā padomnieka Lakhar Brahimi vizīti Nepālā, - ņemot vērā ES trijotnes no 2005. gada 4. līdz 6. oktobrim plānoto vizīti, - ņemot vērā Reglamenta 115. panta 5. punktu, A. tā kā 2005. gada 1. februārī karalis Gyanendra, rīkojoties pretrunā konstitūcijai, atlaida valdību, uzņēmās tiešu pārvaldi un izsludināja ārkārtas stāvokli; B. tā kā pēc karaļa veiktā apvērsuma Nepālā ir palielinājusies vardarbība un Karaliskās Nepālas armijas pilnvaras netiek pārbaudītas, jo nav vēlētas valdības; C. tā kā karaļa veiktais apvērsums ir nostiprinājis maoistu nemiernieku grupu, kuru kaujinieku skaits pārsniedz 15000 un kas kontrolē daudzus Nepālas reģionus, pozīcijas; D. tā kā no septiņām partijām sastāvošā alianse, kurā apvienojusies lielākā daļa populārāko partiju, kurām bija vairāk nekā 190 no 205 deputātu vietām atlaistajā parlamentā, aicina atjaunot 1999. gada pārstāvju palātu un miera sarunas ar maoistiem; E. tā kā maijā partiju pārstāvji tikās Ņūdeli un tā kā 2005. gada maijā no septiņām partijām sastāvošā alianse nolēma izveidot kopīgu grupu oficiālām sarunām; F. tā kā nesen Katmandu notikušajā demonstrācijā par mieru 30000 cilvēku aicināja izbeigt ilgstošo konfliktu, kura laikā gājuši bojā apmēram 12000 cilvēku; G. tā kā Nepāla, kurā dzīvo 23 miljoni cilvēku, ir viena no nabadzīgākajām un mazāk attīstītajām valstīm pasaulē, jo 42 % iedzīvotāju dzīvo zem iztikas minimuma, 80 % iedzīvotāju dzīvo lauku reģionos un 47 % iedzīvotāju ir bezdarbnieki; H. tā kā šajā valstī vēl aizvien netiek ievērotas cilvēka pamattiesības, tostarp tiek apspiesti demokrātisko partiju vadītāji, aizturēti politisko un cilvēktiesību aktīvisti, demokrātijas atbalstam rīkoto demonstrāciju laikā ir arestēti 140 žurnālisti un tiek ierobežota arodbiedrību locekļu vārda brīvība; I. tā kā policijas spēki, Karaliskā Nepālas armija, kā arī maoistu nemiernieki turpina īstenot plašsaziņas līdzekļu cenzūru un rupji pārkāpt cilvēktiesības, tostarp spīdzinot, aizturot, pārvietojot, nolaupot un nogalinot cilvēkus, un vēl aizvien ir arestēti simtiem politisko un cilvēktiesību aktīvistu, žurnālistu un arodbiedrību locekļu; J. tā kā Nepālā "pazūd" vairāk cilvēku nekā jebkurā citā valstī pasaulē un visatļautība ir izplatīta parādība; tā kā, palielinoties valsts iekšienē pārvietoto cilvēku skaitam, palielinās humānas krīzes risks; K. tā kā visas konfliktā iesaistītās puses regulāri pārkāpj bērnu pamattiesības; L. tā kā ES ir nosodījusi to, ka Nepālas maoistu nemiernieki izmanto bērnus kā kareivjus, 1. Atzinīgi vērtē CPN(M) pasludināto pamieru un pirmos no septiņām partijām sastāvošās alianses pasākumus, lai uzsāktu politisku procesu bruņotā konflikta atrisināšanai; aicina maoistus noteikti pagarināt pamieru un karali Gyanendra ievērot pamieru un iesaistīties konstruktīvās sarunās ar politiskajām grupām, tostarp maoistu nemierniekiem, lai atjaunotu demokrātiskos procesus Nepālā; 2. Ņemot vērā ES trijotnes gaidāmo vizīti, aicina Nepālas varas iestādes rīkoties nekavējoties; aicina tās iesaistīties šajās sanāksmēs, lai varētu notikt produktīva diskusija un būtu iespējama tālāka miera procesa virzība un demokrātijas atjaunošana, ko vadītu un sekmētu starptautiskā kopiena; 3. Aicina karali Gyanendra nodrošināt pilnīgu suverenitāti parlamentārās demokrātijas iestādēm; 4. Aicina starptautisko kopienu izveidot kontaktgrupu, kas sastāvētu no svarīgākajiem Nepālas partneriem un starptautiskām organizācijām (ES, ASV, Indijas un ANO), lai panāktu saskaņotu starptautisku rīcību Nepālas jautājumā; ierosina Eiropas Parlamentam iecelt īpašu referentu, kas sekotu līdzi situācijai; 5. Atzinīgi vērtē ANO iniciatīvu iecelt īpašu referentu un izveidot ANO cilvēktiesību biroju Nepālā, kas rūpīgi uzraudzītu situāciju cilvēktiesību jomā; 6. Aicina svarīgāko partneru kontaktgrupu rīkot 2002. gada Londonas Starptautiskās konferences rezultātu izvērtēšanas sanāksmi, kurā vajadzētu noteikt tos principus un vērtības, kuriem vajadzētu būt Nepālas miera procesa pamatā, un sapulcināt visas svarīgākās iesaistītās puses no starptautiskās kopienas, kā arī karali Gyanendra, maoistu nemiernieku grupas un lielākās politiskās partijas; 7. Aicina Padomi un dalībvalstis pārtraukt militāro palīdzību; pieprasa uzraudzīt visu Nepālai sniegto palīdzību un ieviest sankcijas, lai saglabātu spiedienu uz karaļa izveidoto valdību atjaunot demokrātisku pārvaldību un izpētīt visus iespējamos miera sarunu veidus; 8. Aicina Komisiju un dalībvalstu valdības rūpīgi pārbaudīt visu Nepālai sniegto attīstības palīdzību un nodrošināt, ka tā kalpo galvenajam mērķim — nabadzības mazināšanai un konflikta pamatcēloņu novēršanai; 9. Atzīmē, ka pašvaldību vēlēšanas notiks 2006. gada aprīlī; aicina tajā pašā laikā rīkot arī parlamenta vēlēšanas; aicina ES sūtīt vēlēšanu novērotāju komandu, lai tā uzraudzītu šīs vēlēšanas; aicina visas politiskās partijas sagatavoties dalībai šajās vēlēšanās; 10. Stingri nosoda jebkāda veida un jebkuras puses veiktu vardarbību; uzsver, ka Nepālā ir jāievēro cilvēka pamattiesības un brīvības un tādēļ pieprasa, lai karalis un maoisti parakstītu cilvēktiesību līgumus un samazinātu pārkāpumus; 11. Atzīmē, ka daži politieslodzītie ir atbrīvoti, taču joprojām ir dziļi norūpējies par to, ka arestā vēl aizvien atrodas daudzi politisko kustību līderi, studenti un cilvēktiesību aktīvisti; 12. Uzsver, ka nekavējoties jāatceļ visi plašsaziņas līdzekļu darbības ierobežojumi un vai nu jāatbrīvo, vai jātiesā visi arestētie politieslodzītie; 13. Aicina karali nodrošināt rehabilitāciju 30000 Kapilvastu ciemata iedzīvotājiem, kas vardarbīgā konflikta dēļ bija spiesti pamest mājas; 14. Atkārtoti aicina Nepālas valdību atjaunot Katmandu Tibetas bēgļu labklājības centru un atļaut Dalailamas pārstāvniecībai, kas darbojas kā ANO Augstā komisāra bēgļu jautājumos izpildpartneris, atsākt darbību, sniedzot palīdzību tibetiešu bēgļiem; 15. Uzdod tā priekšsēdētājam nosūtīt šo rezolūciju Padomei, Komisijai, karalim Gyanendra, Indijas un citu Dienvidāzijas reģionālās sadarbības asociācijas dalībvalstu valdībām, ANO ģenerālsekretāram un ANO Augstajam komisāram cilvēktiesību jautājumos. [1] Pieņemtie teksti, P6_TA(2005)0058. --------------------------------------------------